CELEX: 32016D1967
Language: bg
Date: 2016-11-08 00:00:00
Title: Решение за изпълнение (ЕС) 2016/1967 на Комисията от 8 ноември 2016 година за изменение на член 3 от Решение 2002/757/ЕО относно временни извънредни фитосанитарни мерки за предотвратяване на въвеждането и разпространението в Общността на Phytophthora ramorum Werres, De Cock & Man in 't Veld sp. nov. (нотифицирано под номер С(2016) 7075)

10.11.2016   
            
            
               BG
            
            
               Официален вестник на Европейския съюз
            
            
               L 303/21
            
         РЕШЕНИЕ ЗА ИЗПЪЛНЕНИЕ (ЕС) 2016/1967 НА КОМИСИЯТА
   от 8 ноември 2016 година
   за изменение на член 3 от Решение 2002/757/ЕО относно временни извънредни фитосанитарни мерки за предотвратяване на въвеждането и разпространението в Общността на Phytophthora ramorum Werres, De Cock & Man in 't Veld sp. nov.
   
      
         (нотифицирано под номер С(2016) 7075)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, четвъртото изречение от нея,
   като има предвид, че:
   
               (1)
            
            
               В съответствие с член 3, параграф 1, първа алинея от Решение 2002/757/ЕО на Комисията (2) чувствителни растения и чувствителен дървен материал може да се въвеждат на територията на Съюза само ако за тях са спазени извънредните фитосанитарни мерки, посочени в точки 1а и 2 от приложение I към посоченото решение. В член 3, параграф 1, втора алинея от Решение 2002/757/ЕО се предвижда дерогация за обелен нарязан дървен материал от Acer macrophyllum Pursh и Quercus spp. L. с произход от Съединените американски щати. Той може да бъде въвеждан в Съюза до 30 ноември 2016 г., без да отговаря на условията, определени в точка 2 от приложение I към посоченото решение, при положение че за него са спазени условията, установени в приложение II към същото решение.
            
         
               (2)
            
            
               С Решение за изпълнение (ЕС) 2015/893 на Комисията (3) се установяват изискванията за въвеждане в Съюза на обелен нарязан дървен материал от Acer spp. с произход от трети държави. Тези изисквания се считат за необходими за фитосанитарната защита на територията на Съюза от Anoplophora glabripennis (Motschulsky) и никакви дерогации от тях не следва да се считат за основателни. Поради това за посочените видове обелен нарязан дървен материал вече не следва да се прилага дерогацията, предвидена в Решение 2002/757/ЕО.
            
         
               (3)
            
            
               Предвид информацията, представяна периодично на Комисията от държавите членки, може да се заключи, че прилагането на специалните условия, предвидени в приложение II към Решение 2002/757/ЕО на Комисията, е достатъчно, за да се предотврати въвеждането на вредители в Съюза. Държавите членки следва да продължат да прилагат тези условия по отношение на обеления нарязан дървен материал от Quercus spp. L. с произход от Съединените американски щати. Оценката на предоставената от Съединените американски щати техническа информация сочи, че работата на програмата за сертифициране на изсушен в сушилня нарязан дървен материал, посочена в член 6а, параграф 3 от Решение 2002/757/ЕО, е ефикасна.
            
         
               (4)
            
            
               Поради това срокът на разрешението за дерогация по отношение на обелен нарязан дървен материал от Quercus spp. L. с произход от Съединените американски щати следва да бъде удължен до 31 декември 2026 г., за да се избегнат ненужни нарушавания на търговията с тази дървесина.
            
         
               (5)
            
            
               Поради това Решение 2002/757/ЕО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Изменение на Решение 2002/757/ЕО
   Член 3, параграф 1, втора алинея от Решение 2002/757/ЕО се заменя със следното:
   
      „Чрез дерогация от разпоредбите на първа алинея, до 31 декември 2026 г. в Съюза може да се въвежда нарязан обелен дървен материал от Quercus spp. L. с произход от Съединените американски щати, без да отговаря на условията от точка 2 от приложение I към настоящото решение, при положение че за него са спазени условията, посочени в приложение II към настоящото решение.“
   
   Член 2
   Адресати
   Адресати на настоящото решение са държавите членки.
   
      Съставено в Брюксел на 8 ноември 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение 2002/757/ЕО на Комисията от 19 септември 2002 г. относно временни извънредни фитосанитарни мерки за предотвратяване на въвеждането и разпространението в Общността на Phytophthora ramorum Werres, De Cock & Man in 't Veld sp. nov. (ОВ L 252, 20.9.2002 г., стр. 37).
   
      (3)  Решение за изпълнение (ЕС) 2015/893 на Комисията от 9 юни 2015 г. относно мерки за предотвратяване на въвеждането и разпространението в Съюза на Anoplophora glabripennis (Motschulsky) (ОВ L 146, 11.6.2015 г., стр. 16).